L’Associació Cultural “Ínsula Barataria Castella- La Manxa” de Burjassot celebra el seu festival de fi de curs
2025-07-24

Ja està tot preparat perquè l’Associació Cultural “Ínsula Barataria Castella- La Manxa” de Burjassot celebre el seu festival de final de curs amb un variat programa d’activitats que començaran el pròxim cap de setmana.

El dissabte 24 de juny, en la seu de l’entitat, en el carrer Blasco Ibáñez de Burjassot, 72, tindrà lloc l’actuació del grup musical Al-Sandre a les 19.30 hores, celebrant amb ella el Dia de Castella-la Manxa. Un dia més tard, el diumenge 25 de juny, a les 8.30 hores, l’entitat posarà rumb a Morella en un viatge cultural per a conéixer la ciutat.

El dimecres 28 de juny la cita serà també cultual ja que a les 19.30 hores realitzaran un passeig des del Pati de les Sitges fins a la Plaça del Pouet i el Castell de Sant Joan de Ribera. El dijous 29 de juny, en aquest cas en la seua seu, tindrà lloc la presentació del llibre “L’Albufera de València des de dins”, de Vicente Muñoz i Juan Solves.

En la recta final de la setmana, el divendres 30 de juny, tindrà lloc a les 19.30 hores, en la seu, el concert del cor “L’Amistat” i, el dissabte 1 de juliol, a partir de les 18.00 hores, a la Casa de Cultura, serà l’actuació de tots els tallers de l’entitat, la Rondalla i el Cor i el grup de poesia “Galerna”. Les activitats finalitzaran amb el sopar de germanor de lloes i els socis.

Totes les activitats estan obertes al públic fins a completar l’aforament dels espais.